### OBČINSKI SVET

Številka: 032-0012/2018-19

Datum:5.5.2022

## Z A P I S N I K

**25. redne seje Občinskega sveta Občine Prevalje, ki je bila dne 5. maja 2022, ob 17. uri, v Veliki dvorani Družbenega doma na Prevaljah, Trg 2a, Prevalje.**

Sejo je v skladu z 19. členom Statuta Občine Prevalje (Uradno glasilo slovenskih občin, št. 70/15) in 28. členom Poslovnika Občinskega sveta Občine Prevalje (Uradno glasilo slovenskih občin, št. 1/16, 48/16, 5/2018 in 48/2019) sklical in vodil župan dr. Matija TASIČ z naslednjim predlaganim dnevnim redom:

* + - 1. Ugotovitev sklepčnosti.
			2. Potrditev dnevnega reda 25. redne seje.
			3. Pregled in potrditev zapisnika 24. redne seje, 15., 16. in 17. dopisne seje.
			4. Odlok o dopolnitvi Odloka o proračunu Občine Prevalje za leto 2022 – I. obravnava.
			5. Zaključni račun Proračuna Občine Prevalje za leto 2021.
			6. Premoženjska bilanca Občine Prevalje na dan 31.12.2021.
			7. Letno poročilo LAS Mežiške doline za leto 2021.
			8. Soglasje k ceni storitve pomoč na domu.
			9. Komisija za mandatna vprašanja, volitve in imenovanja
				1. Imenovanje Občinske volilne komisije.
				2. Nagrada in priznanja Občine Prevalje za leto 2021 – zaupno gradivo.
			10. Premoženjskopravne zadeve:
				1. Ukinitev javnega dobra na parc. št. 244/14 k.o. Poljana.
				2. Ukinitev javnega dobra na parc. št. 602/6 k.o. Jamnica.
				3. Sklep o dopolnitvi Sklepa o določitvi najemnin v Občini Prevalje za leto 2022.
			11. Pobude in vprašanja.
			12. Razno.

Seje so se udeležili člani občinskega sveta:

1. Rafael ŠKUFCA,
2. Bernard PAČNIK,
3. mag. Martina RIBIČ,
4. Mojca ŠUŠEL,
5. Andrej STERMEC,
6. Ivan BACKOVIĆ,
7. Stašo LODRANT,
8. Tatjana LADINEK,
9. Bogdan PUPAVAC,
10. Aleksander RISTIČ,
11. Maks PUČELJ,
12. Boštjan GORENŠEK,
13. Štefan PERŠAK,
14. Zdravko FAJMUT, seji se pridruži 17.01,
15. Matej PEČNIK.

Opravičeno odsotni:

1. Aleksandra Saša HORVAT,
2. David KAVTIČNIK.

Seje so se udeležili še:

1. Danilo VUTE, občinska uprava,
2. Emilija IVANČIČ, občinska uprava,
3. Veronika ŠART, občinska uprava,
4. Viktorija BARBIČ, direktorica ALP PECA d.o.o., k točki 7,
5. Stanka VAUH, direktorica Doma starejših na Fari, k točki 8,
6. Petra OSERBAN, vodja računovodsko finančne službe v Domu starejših Na Fari, k točki 8.

Novinarji:

1. Alojz JAZBEC, Televizija Uršlja.

## K tč. 1

**UGOTOVITEV SKLEPČNOSTI**

Župan pove, da je na seji bilo prisotnih 14 občinskih svetnikov.

**Občinski svet Občine Prevalje ugotovi, da je 25. redna seja Občinskega sveta Občine Prevalje sklepčna.**

## K tč. 2

**POTRDITEV DNEVNEGA REDA 25. REDNE SEJE**

Župan poda točko v razpravo.

Razprave ni bilo.

V času glasovanja je bilo v dvorani 14 svetnikov. Glasovalo je 14 svetnikov.

S 14 glasovi za, 0 proti, je bil sprejet naslednji

**DNEVNI RED:**

1. Ugotovitev sklepčnosti.
2. Potrditev dnevnega reda 25. redne seje.
3. Pregled in potrditev zapisnika 24. redne seje, 15., 16. in 17. dopisne seje.
4. Odlok o dopolnitvi Odloka o proračunu Občine Prevalje za leto 2022 – I. obravnava.
5. Zaključni račun Proračuna Občine Prevalje za leto 2021.
6. Premoženjska bilanca Občine Prevalje na dan 31.12.2021.
7. Letno poročilo LAS Mežiške doline za leto 2021.
8. Soglasje k ceni storitve pomoč na domu.
9. Komisija za mandatna vprašanja, volitve in imenovanja
	* + - 1. Imenovanje Občinske volilne komisije.
				2. Nagrada in priznanja Občine Prevalje za leto 2021 – zaupno gradivo.
10. Premoženjskopravne zadeve:
	* + - 1. Ukinitev javnega dobra na parc. št. 244/14 k.o. Poljana.
				2. Ukinitev javnega dobra na parc. št. 602/6 k.o. Jamnica.
				3. Sklep o dopolnitvi Sklepa o določitvi najemnin v Občini Prevalje za leto 2022.
11. Pobude in vprašanja.
12. Razno.

***K tč. 3***

**Pregled in potrditev zapisnika 24. redne sejE, 15., 16. in 17. dopisne seje**

Župan poda točko v razpravo.

Razprave ni bilo.

V času glasovanja je bilo v dvorani 14 svetnikov. Glasovalo je 14 svetnikov.

S 14 glasovi za in 0 proti, je bil sprejet naslednji sklep:

**SKLEP:**

**Občinski svet Občine Prevalje sprejme Zapisnik 23. redne seje, 15., 16. in 17. dopisne seje Občinskega sveta Občine Prevalje.**

***K tč. 4***

**Odlok o dopolnitvi Odloka o proračunu Občine Prevalje za leto 2022 – I. obravnava**

Seji se ob 17.01 pridruži Zdravko Fajmut.

Uvodno obrazložitev poda Veronika Šart, ki pove, da je bila občina dne 10.3.2022, s strani Ministrstva za finance, obveščena, da v Odloku o proračunu Občine Prevalje za leto 2022 pod C. Račun financiranja manjkata nivoja K2 in K3 ter manjka vrednost za Neto financiranje (XI.). Občina Prevalje je pripravila dopolnitev odloka, ki ne vpliva na vrednosti proračuna.

Predsednik Odbora za proračun in finance Stašo Lodrant pove, da se je Odbor za proračun in finance seznanil z Odlokom o dopolnitvi Odloka o proračunu Občine Prevalje za leto 2022 – I. obravnava je z njim seznanjen ter ga podaja Občinskemu svetu Občine Prevalje v obravnavo in sprejem.

Predsednik Komisije za statut in pravna vprašanja Aleksander Ristič pove, da je Komisija za statut in pravna vprašanja obravnavala Odlok o dopolnitvi Odloka o proračunu Občine Prevalje za leto 2022 v prvi obravnavi in ugotovila, da je pripravljen v skladu z vsemi pravnimi akti, ter ga daje občinskemu svetu v obravnavo in sprejem.

Komisija za statut in pravna vprašanja predlaga, da Občinski svet Občine Prevalje v skladu s 6. odstavkom 83. člena Poslovnika Občinskega sveta Občine Prevalje prvo in drugo obravnavo predloga Odloka o dopolnitvi Odloka o proračunu Občine Prevalje za leto 2022 združi in na isti seji opravi obe obravnavi, ker na predlog odloka v prvi obravnavi ni bilo bistvenih vsebinskih pripomb.

Župan poda predlog Komisije statut in pravna vprašanja, da občinski svet prvo in drugo obravnavo predloga odloka združi in na isti seji opravi obe obravnavi, v razpravo.

Razprave ni bilo.

Župan poda na glasovanje predlog komisije.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti je bil sprejet

**PROCEDURALNI SKLEP:**

**Občinski svet Občine Prevalje v skladu s 6. odstavkom 83. člena Poslovnika Občinskega sveta Občine Prevalje prvo in drugo obravnavo predloga Odloka o dopolnitvi Odloka o proračunu Občine Prevalje za leto 2022 združi in na isti seji opravi obe obravnavi, ker na predlog odloka v prvi obravnavi ni bilo bistvenih vsebinskih pripomb.**

Župan poda v razpravo točko v I. obravnavi.

Razprave ni bilo.

Župan poda na glasovanje točko v I. obravnavi.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti je bil sprejet

**SKLEP:**

**Občinski svet Občine Prevalje sprejme Odlok o dopolnitvi Odloka o proračunu Občine Prevalje za leto 2022 v prvi obravnavi.**

Župan poda v razpravo točko v II. obravnavi.

Razprave ni bilo.

Župan poda na glasovanje točko v II. obravnavi.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti je bil sprejet

**SKLEP:**

**Občinski svet Občine Prevalje sprejme Odlok o dopolnitvi Odloka o proračunu Občine Prevalje za leto 2022.**

**Odlok se objavi v Uradnem glasilu slovenskih občin.**

***K tč. 5***

**Zaključni račun Proračuna Občine Prevalje za leto 2021**

Uvodno obrazložitev poda Veronika Šart, ki pove, da mora občina pripraviti zaključni račun svojega finančnega načrta in letno poročilo za preteklo leto in ga predložiti županu do 28. februarja tekočega leta. Celotni prihodki v letu 2021 so bili realizirani v višini 10.932.846 €, kar pomeni 81,9 % realizacijo veljavnega proračuna in odhodki v višini 11.437.498 €, kar pomeni 78,3 % realizacijo veljavnega proračuna. V letu 2021 se je občina zadolžila v višini 697.728 € - za projekt čistilna naprava v višini 397.728 € in za ostale investicije v višini 300.000 €. Odplačila dolga so bila v višini 272.325 €, kar pomeni, da je seštevek vseh treh bilanc - 79.249 € in se sredstva skupaj z začetnim saldom v višini 752.275 € prenesejo v leto 2022. Občina Prevalje je v letu 2021 namenila 59,2 % odhodkov za investicije in 40,8 % za tekoče poslovanje. Če primerjamo odhodke in transfere, je občina namenila 77,2 % odhodkov za tekoče in investicijske odhodke ter 22,8 % za tekoče transfere posameznikom in javnim zavodom ter investicijske transfere javnim zavodom in javnim podjetjem. Projekt Odvodnjavanje in čiščenje odpadne vode v porečju Meže je bil realiziran v višini 2.791.802 € oz. 94,6 %. Projekt sanacija plazov v višini 2.411.434 € oz. 68,7 % za plazove Zvonikov mlin-Mikl-Pečar, Prevalje-Zagrad, Žagarjev mlin- Kot-Leše, Štopar-Šentanel 1.faza, Štopar-Šentanel 2.faza, Dolga Brda-Rutnik, Prevalje-Leše Kuplen-Luka, plaz Prevalje-Leše. Projekt Obnova manjših asfaltnih odsekov je bil realiziran v višini 251.965 € oz. 99,6 %, obnova 1.ulice Pod gonjami pa v višini 212.295 €.

Vse zapadle obveznosti so bile plačane na dan 31.12.2021.

Predsednik Odbora za proračun in finance Stašo Lodrant pove, da se je Odbor za proračun in finance seznanil z Zaključnim računom proračuna Občine Prevalje za leto 2021 ter ga podaja Občinskemu svetu Občine Prevalje v obravnavo in sprejem.

Predsednik Komisije za statut in pravna vprašanja Aleksander Ristič pove, da je Komisija za statut in pravna vprašanja obravnavala Zaključni račun Proračuna Občine Prevalje za leto 2021 in ugotovila, da je pripravljen v skladu z vsemi pravnimi akti, ter ga daje občinskemu svetu v obravnavo in sprejem.

Župan poda točko v razpravo.

Razprave ni bilo.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti je bil sprejet

**SKLEP:**

**Občinski svet Občine Prevalje sprejme Zaključni račun Proračuna Občine Prevalje za leto 2021.**

***K tč. 6***

**Premoženjska bilanca Občine Prevalje na dan 31.12.2021**

Uvodno obrazložitev poda Veronika Šart, ki pove, da se je v skladu s 93. členom Zakona o javnih financah pripravila premoženjsko bilanco Občine Prevalje na dan 31.12.2021. Sestavljena je iz premoženjske bilance proračuna Občine Prevalje, premoženjske bilance EZR Občine Prevalje, premoženjske bilance Osnovne šole Franja Goloba Prevalje, ki vključuje tudi enoto vrtca ter delne premoženjska bilanca Zdravstvenega doma Ravne na Koroškem. Vrednost aktive se je v primerjavi z lanskim letom povečala za 2.941.825 €. (nove nabave, popravek vrednosti). Aktiva zajema sedanjo vrednost neopredmetenih dolgoročnih sredstev, sedanjo vrednost nepremičnin, sedanjo vrednost opreme in drugih opredmetenih osnovnih sredstev, dolgoročne finančne naložbe, dolgoročno dana posojila in depoziti, dolgoročne terjatve iz poslovanja, denarna sredstva, kratkoročne terjatve. Pasiva zajema: splošni sklad, dolgoročno prejeta posojila, dolgoročne obveznosti iz poslovanja, kratkoročne obveznosti.

Predsednik Odbora za proračun in finance Stašo Lodrant pove, da se je Odbor za proračun in finance Občine Prevalje seznanil s Premoženjsko bilanco Občine Prevalje na dan 31.12.2021 ter jo podaja Občinskemu svetu Občine Prevalje v obravnavo in sprejem.

Župan poda točko v razpravo.

V razpravi so sodelovali Zdravko Fajmut, Bernard Pačnik, Bogdan Pupavac in župan.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti so bili sprejeti naslednji sklepi:

**SKLEP:**

**Občinski svet Občine Prevalje potrjuje premoženjsko bilanco Občine Prevalje na dan 31.12.2021.**

***K tč. 7***

**Letno poročilo LAS MEŽIŠKE DOLINE za leto 2021**

Uvodno obrazložitev poda direktorica A.L.P. Peca, d.o.o., Viktorija Barbič, ki pove, da so splošne naloge LAS skozi celotno obdobje programsko enake: zagotavljanje informacij, spodbujanje prijav na javne pozive, beleženje raznih pobud, za naslednje projekte, pravilnost izvajanja operacij,… Število operacij, izbranih na javnih pozivih LAS je bilo 19. Pri operacijah sodelovanja LAS, za katere razpiše Ministrstvo za kmetijstvo dodatna sredstva, je bilo prijavljenih 5 operacij, 3 so že uspešno zaključene. Poteka tudi 10 skupnih operacij območja LAS, to so projekti, ki se izvajajo na celotnem območju Mežiške doline. 7 je že končanih, 3 se še izvajajo. V letu 2021 sta se izvajali še dve operaciji, in sicer Brezplačni prevozi za starejše in invalide ter (S)odelujem, rastem, prispevam. V novembru 2020 je upravni odbor LAS potrdil 6 novih operacij, ki bodo sofinancirane iz evropskega kmetijskega sklada, ki so bile v mesecu maju 2021 potrjene (Ureditev tematskih poti – Vodna in Grofovska pot, Postavitev tradicionalne ročne kovačnice, Fit za življenje 2, Doživljajski park Poseka, Varno v nov jutri). Izvajale so se tudi skupne operacije območja LAS (Podeželska mladina in mednarodne kmečke igre v Mežiški dolini, Tržnica za lokalno in domače in Povezani za vse generacije. Prvi dve sta se lani jeseni zaključili, Povezani za vse generacije pa je večji projekt, ki se še vedno izvaja. Vsebina projekta na Prevaljah je nakup avtomobila in vzpostavitev sistema brezplačnih prevozov, obnova stranišč v Družbenem domu ter dostop za invalide do 2. nadstropja v Družbenem domu. V lanskem letu se je začelo delati tudi na dveh operacijah, ki se izvajata letos, to sta Okolju prijazna Mežiška dolina (kupovali se bodo zbiralniki za jedilno olje, kantice za gospodinjstva ter en del postavitve centra za ločeno zbiranje odpadkov) in Medgeneracijsko povezovanje v Mežiški dolini. Zadnja vrsta projektov pa so še Operacije sodelovanja LAS. Dodatna sredstva razpiše Ministrstvo za kmetijstvo. Razpisanih je bilo 6 javnih pozivov, potrjenih za LAS Mežiške doline je 5 projektov, v skupni višini 450.000 €. Projekti so: Med-o-Vita, Digitalne rešitve ZA izzive podeželja, Zgodbe rok in krajev, Trajnostna mobilnost in turizem na kolesih, Skupaj za varni jutri ter Čebela bere med. Zadnja dva projekta se še izvajata. Decembra 2021 je Ministrstvo za kmetijstvo objavilo še en javni poziv, in sicer zaradi ponudb drugih LAS za sestavo partnerstva. Odločili so se za sodelovanje z LAS Mislinjske doline in Dravske doline. Skupaj so pripravili projekt Z znanjem do EKO mrež na Koroškem. Lani se je pripravila tudi sprememba strategije lokalnega razvoja, ker so prejeli nagrado za dobro delo, v vrednosti 160.000 €. Dobili so tudi pobudo za novo ribiško LAS, da ne bi bila samo v Primorski regiji, ampak tudi drugod (celinski LAS-i, ribogojnice). Dobili so pobudo iz LAS Ptuj, da bi naredili skupni LAS za vzhodno Slovenijo (pritoki reke Drave). Podpisalo se je pismo o nameri, da se je oddal interes na ministrstvo. Ali bo nastala nova LAS pa se še ne ve. Leta 2021 so sodelovali tudi s kontrolorji Agencije za kmetijske trge, imeli so tudi 5 kontrol.

Predsednik Odbora za proračun in finance Stašo Lodrant pove, da se je Odbor za proračun in finance Občine Prevalje seznanil s Finančnim poročilom o poslovanju LAS Mežiške doline za leto 2021.

Predsednica Odbora za gospodarske dejavnosti mag. Martina Ribič pove, da se je Odbor za gospodarske dejavnosti se je seznanil s Finančnim poročilom o poslovanju LAS Mežiške doline za leto 2021 in ga predlaga Občinskemu svetu Občine Prevalje v seznanitev.

Župan poda točko v razpravo.

V razpravi je sodeloval Bogdan Pupavac.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti je bil sprejet

**SKLEP:**

**Občinski svet Občine Prevalje se je seznanil s Finančnim poročilom o poslovanju LAS Mežiške doline za leto 2021.**

***K tč. 8***

**Soglasje k ceni storitve pomoč na domu**

Uvodno obrazložitev poda direktorica Doma starejših Na Fari Stanka Vauh, ki pove, da je Svet zavoda 24.2.2022 obravnaval predlog ter ga potrdil. Izvajalec socialnovarstvene storitve pomoč na domu je od leta 2015 Dom starejših Na Fari, ki je zaradi spremembe kalkulativnih elementov stroškov storitve, ki se nanašajo na spremembe stroškov dela, stroškov materiala in storitev ter z upoštevanjem metodologije za oblikovanje cen socialnovarstvene storitve pomoč na domu, uskladil cene storitve pomoč na domu. Tako bo do meseca junija 2023, ko se bo pričel izvajati Zakon o dolgotrajni oskrbi, kjer pa še ni točno navedeno kdo financira pomoč na domu. Veliko pristojnost bo dobil Zavod za zdravstveno zavarovanje tako da naj bi po predvidevanjih to storitev financirali iz zavarovanj. Potem ne bi več bremenili občin in uporabnikov. Kalkulacije predloga cen so pripravljene v skladu s pravilnikom o metodologiji za oblikovanje cen socialnovarstvenih storitev. Stroški storitev pomoči na domu so sestavljeni iz treh delov, in sicer stroški strokovne priprave, stroški vodenja in koordiniranja ter stroški neposredne oskrbe. Stroški materiala in storitev so se povečali zaradi povečanja cen goriv in maziv ter zavarovanj. V letu 2021 je dom kupil novo vozilo, ki se izključno uporablja za namene pomoči na domu. Struktura neposrednega dela pomoči na domu se je dvignila za 22,24 %, stroški vodenja in koordiniranja za 24,05 %, v kalkulaciji je vključena tudi amortizacija novega vozila. Potrjena cena je ob delavnikih 24,16 €, ob nedeljah znaša 31,79 € in cena storitve za opravljeno uro storitve na praznik 34,33 €. Ob upoštevanju proračuna na podlagi 130. člena Zakona o dolgotrajni oskrbi se od 1. decembra 2021 do predvidoma 1. januarja 2023 iz državnega proračuna zagotavljajo sredstva za sofinanciranje dodatnih stroškov dela, ki so posledica aneksa h Kolektivni pogodbi za dejavnost zdravstva in socialnega varstva. V tem obdobju znaša cena storitve socialne oskrbe na domu 21,86 € za opravljeno uro storitve na delavnik, ob nedeljah 29,49 € in na praznik 32,03 €. Za uporabnika bi po novem znašala cena 9,30 € ob delavnikih, 13,12 € ob nedeljah in za praznik 14,39 €. V primeru, da občina sprejme odločitev, da se sofinancira večji del od obveznega, bo za uporabnika cena storitev nižja.

Član Odbora za družbene dejavnosti Rafael Škufca pove, da Odbor za družbene dejavnosti predlaga Občinskemu svetu Občine Prevalje, da izda soglasje k ceni storitve pomoč na domu kot izhaja iz priloge.

Predsednik Odbora za proračun in finance Stašo Lodrant pove, da Odbor za proračun in finance predlaga Občinskemu svetu Občine Prevalje, da izda Soglasje k ceni socialnovarstvene storitve pomoč na domu.

Župan je dodal, da občinska uprava podaja predlog, da ostane cena za uporabnike nespremenjena. To pomeni, da bo občina povečala delež sofinanciranja (približno 5.000 EUR).

Župan poda točko v razpravo.

V razpravi je sodeloval Bernard Pačnik.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti je bil sprejet

**SKLEP:**

**Občinski svet Občine Prevalje daje soglasje k ceni socialnovarstvene storitve pomoč na domu kot izhaja iz priloge.**

***K tč. 9***

**Komisija za mandatna vprašanja, volitve in imenovanja**

**Imenovanje Občinske volilne komisije**

Uvodno obrazložitev poda Rafael Škufca, ki predstavi predloge imenovanja občinske volilne komisije in jih predlaga občinskemu svetu v sprejem.

Župan poda točko v razpravo.

Razprave ni bilo.

V času glasovanja je bilo v dvorani 15 svetnikov. Glasovalo je 14 svetnikov. Vzdržal se je Matej Pečnik.

S 14 glasovi za in 0 proti je bil sprejet

**SKLEP:**

**Občinski svet Občine Prevalje imenuje Občinsko volilno komisijo v naslednji sestavi:**

**1 predsednica: ANA SIRK PRISLAN, univ. dipl. prav.,**

**stanujoča Ugasle peči 11d, Prevalje,**

**2 namestnik predsednice: IVAN PRIDIGAR, univ. dipl. prav.,**

**stanujoč Trg 3b, Prevalje,**

**3 članica: POLONA PEČNIK,**

**stanujoča Spodnji kraj 35, Prevalje,**

**4 namestnik članice: ŽAN GLINIK,**

**stanujoč Dolga brda 52, Prevalje,**

**5 član: SILVO GORENŠEK,**

**stanujoč Leše 58, Prevalje,**

**6 namestnica člana: SUZANA MAKIČ,**

**stanujoča Stražišče 17, Prevalje,**

**7 članica: LIDIJA PAČNIK,**

**stanujoča Prisoje 16, Prevalje,**

**8 namestnica članice: BOJANA TURKUŠ,**

**stanujoča Spodnji kraj 40, Prevalje.**

**Imenovanje velja od dneva imenovanja 5.5.2022 za mandatno dobo štirih let. Naloge občinske volilne komisije so določene z zakonom in statutom občine. Ta sklep se objavi v Uradnem glasilu slovenskih občin in začne veljati naslednji dan po objavi.**

**NAGRADA IN PRIZNANJA OBČINE PREVALJE ZA LETO 2021 – ZAUPNO GRADIVO**

Uvodno obrazložitev poda Rafael Škufca, ki predstavi predloge nagrade in priznanj. Pove tudi, da se glasuje za vsak sklep posebej, po vrsti, t.j. 5 sklepov.

Župan poda predlog Komisije za mandatna vprašanja, volitve in imenovanja, da se glasuje po vrsti priznanja – 5 sklepov, v razpravo.

V razpravi so sodelovali Zdravko Fajmut, Rafael Škufca in Bernad Pačnik.

V času glasovanja je bilo v dvorani 15 svetnikov. Glasovalo je 12 svetnikov.

Z 12 glasovi za in 0 proti je bil sprejet

**PROCEDURALNI SKLEP:**

**Občinski svet Občine Prevalje v skladu s 6. odstavkom 83. člena Poslovnika Občinskega sveta Občine da se glasuje po vrsti priznanja – 5 sklepov**

Župan poda točko v razpravo.

Razprave ni bilo.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti je bil sprejet

**SKLEP:**

**Občinski svet Občine Prevalje je odločil, da NAGRADO OBČINE PREVALJE za leto 2021 podeli**

**KULTURNEMU DRUŠTVU LEŠE, s sedežem Leše 58, Prevalje.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti je bil sprejet

**SKLEP:**

**Občinski svet Občine Prevalje je odločil, da DOMICIL OBČINE PREVALJE za leto 2021 podeli**

**JURETU GRADIŠNIKU, stanujoč Funtkova 28, Ljubljana.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti je bil sprejet

**SKLEP:**

**Občinski svet Občine Prevalje je odločil, da PRIZNANJE OBČINE PREVALJE za leto 2021 podeli**

**IVANU IN IRENI SUŠNIK, stanujočima Glavarstvo 18, Prevalje,**

**EKOLOŠKI TURISTIČNI KMETIJI GRADIŠNIK IZ JAMNICE in**

**GORAZDU ČEPINU, stanujočemu Pod gonjami 105, Prevalje.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti je bil sprejet

**SKLEP:**

**Občinski svet Občine Prevalje je odločil, da za leto 2021 podeli**

**ZLATO SUŠNIKOVO PRIZNANJE ZA PODROČJE KULTURE**

**IVANU PENECU, stanujočemu Suhi vrh 5, Prevalje,**

**SREBRNO SUŠNIKOVO PRIZNANJE ZA PODROČJE KULTURE**

**RENATI PIKO, stanujoči Šentanel 9b, Prevalje in**

**BRONASTO SUŠNIKOVO PRIZNANJE ZA PODROČJE KULTURE**

**ANI BERLOŽNIK, stanujoči Na produ 6, Prevalje.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti je bil sprejet

**SKLEP:**

**Občinski svet Občine Prevalje je odločil, da za leto 2021 podeli**

**ZLATO PRIZNANJE OBČINE PREVALJE ZA ŠPORT**

**ADALBERTU ČASLU, stanujočemu Stare sledi 11, Prevalje,**

**SREBRNO PRIZNANJE OBČINE PREVALJE ZA ŠPORT**

**SAMOTU SOBOČANU, stanujočemu Perzonali 30, Prevalje in**

**BRONASTO PRIZNANJE OBČINE PREVALJE ZA ŠPORT**

**ZDRAVKU SENICI, stanujočemu Perzonali 31, Prevalje.**

***K tč. 10***

**Premoženjskopravne zadeve**

**a) Ukinitev javnega dobra na parc. št. 244/14 k.o. Poljana.**

Uvodno obrazložitev poda Emilija Ivančič, ki pove, da občina predlaga, da se na nepremičnini parc. št. 244/14 k.o. 885 – Poljana, ukine status javnega dobra lokalnega pomena. Nepremičnina namreč ni v funkciji javnega grajenega dobra in v naravi ne predstavljata površine za javni promet. Zaradi navedenega so izpolnjeni pogoji, da se na navedeni nepremičnini opusti status grajenega javnega dobra.

Predsednik Odbora za komunalne zadeve in varstvo okolja Andrej Stermec pove, da se je Odbor za komunalne zadeve in varstvo okolja seznanil s Predlogom Ukinitve javnega dobra na parc. št. 244/14, k.o. Poljana ter se z njim strinja in ga predlaga občinskem svetu v obravnavo in sprejem.

Predsednik Komisije za statut in pravna vprašanja, Aleksander Ristič, pove da je Komisija za statut in pravna vprašanja obravnavala predlog ukinitve javnega dobra na parc. št. 244/14 k.o. Poljana in ugotovila, da je pripravljen v skladu z vsemi pravnimi akti, ter ga daje občinskemu svetu v obravnavo in sprejem.

Župan poda točko v razpravo.

Razprave ni bilo.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti, je bil sprejet

**SKLEP:**

**Nepremičnini parc. št. 244/14 k.o. 885 – Poljana, se ukine status javnega dobra lokalnega pomena.**

**Ukinitev javnega dobra na parc. št. 602/6 k.o. Jamnica**

Uvodno obrazložitev poda Emilija Ivančič, ki pove, da občina predlaga, da se na nepremičnini parc. št. 602/6 k.o. 870 – JAMNICA, ukine status javnega dobra lokalnega pomena. Nepremičnina namreč ni v funkciji javnega grajenega dobra, in v naravi ne predstavljata površine za javni promet. Zaradi navedenega so izpolnjeni pogoji, da se na navedeni nepremičnini opusti status grajenega javnega dobra.

Predsednik Odbora za komunalne zadeve in varstvo okolja Andrej Stermec pove da se je Odbor za komunalne zadeve in varstvo okolja seznanil s predlogom ukinitve javnega dobra lokalnega pomena na zemljišču parc. št. 602/6, k.o. Jamnica ter se z njim strinja in ga predlaga občinskem svetu v obravnavo in sprejem.

Predsednik Komisije za statut in pravna vprašanja Aleksander Ristič pove da je Komisija za statut in pravna vprašanja obravnavala predlog ukinitve javnega dobra na parc. št. 602/6 k.o. Jamnica in ugotovila, da je pripravljen v skladu z vsemi pravnimi akti, ter ga daje občinskemu svetu v obravnavo in sprejem.

Župan poda točko v razpravo.

V razpravi sta sodelovala Zdravko Fajmut in Bernard Pačnik.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti, je bil sprejet

**SKLEP:**

**Nepremičnini parc. št. 602/6 k.o. 870 – Jamnica, se ukine status javnega dobra lokalnega pomena. Sklep se objavi v Uradnem glasilu slovenskih občin in začne veljati naslednji dan po objavi.**

**Sklep o dopolnitvi Sklepa o določitvi najemnin v Občini Prevalje za leto 2022**

Uvodno obrazložitev poda Emilija Ivančič, ki pove, da je Občina Prevalje uredila Kozolec na Poljani. Ker se pojavlja vedno večja potreba po uporabi Kozolca na Poljani s strani raznih komercialnih organizatorjev, je občina pripravila osnutek cen uporabe za Kozolec na Poljani.

Predsednik Odbora za komunalne zadeve in varstvo okolja Andrej Stermec pove da se je Odbor za komunalne zadeve in varstvo okolja seznanil s predlogom Sklepa o dopolnitvi sklepa o določitvi najemnin v Občini Prevalje za leto 2022 in se z njim strinja ter ga predlaga občinskemu svetu v obravnavo in sprejem.

Predsednik Komisije za statut in pravna vprašanja Aleksander Ristič pove da je Komisija za statut in pravna vprašanja obravnavala predlog Sklepa o dopolnitvi Sklepa o določitvi najemnin v Občini Prevalje za leto 2022 in ugotovila, da je pripravljen v skladu z vsemi pravnimi akti, ter ga daje občinskemu svetu v obravnavo in sprejem.

Predsednica Odbora za gospodarske dejavnosti mag. Martina Ribič pove, da je Odbor za gospodarske dejavnosti obravnaval predlog Sklepa o dopolnitvi Sklepa o določitvi najemnin v Občini Prevalje za leto 2022 in ga sprejme in predlaga Občinskemu svetu Občine Prevalje v obravnavo in sprejem.

Predsednik Odbora za proračun in finance Stašo Lodrant pove, da je Odbor za proračun in finance obravnaval Sklep o dopolnitvi Sklepa o določitvi najemnin v Občini Prevalje za leto 2022 ter ga podaja v obravnavo in sprejem Občinskemu svetu Občine Prevalje. Sklep se objavi v Uradnem glasilu slovenskih občin.

Župan poda točko v razpravo.

Razprave ni bilo.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti, je bil sprejet

**SKLEP:**

**Občinski svet Občine Prevalje sprejme Sklep o dopolnitvi Sklepa o določitvi najemnin v Občini Prevalje za leto 2022. Sklep se objavi v Uradnem glasilu slovenskih občin.**

***K tč. 11***

**POBUDE IN VPRAŠANJA**

Andrej Stermec pove, da so že na odboru obravnavali in sprejeli sklepe, predvsem glede parkiranja tovornjakov oz. prikolic na Holmcu. Sklep je takšen, da bo občinska uprava poslala na ministrstvo dopis, da naj pristopijo k reševanju tega, saj je glavna cesta. Kljub temu misli, da bi se dogovorili z VOC Celje, kot upravljalcem cest, da postavijo znake. V okolici spomenikov pa bi lahko občina postavili smetnjake, ker je zelo onesnaženo.

Štefan Peršak se zahvali občinski upravi in vsem ostalim za asfaltiranje ceste proti Šentanelu. Upa, da bo tudi faza do Lužnika čim prej urejena, ker trpi gostinstvo.

Zanima ga, kdaj se bo začelo urejanje in grediranje občinskih makadamskih cest.

Poda tudi pobudo, da bi se občina prijavila na kakšen javni razpis za e-polnilnice.

Mag. Martino Ribič zanima glede dveh ramp na cesti Ob Meži, čemu bosta služili, saj ko bosta zaprti, segata do robov in ne boš mogel mimo niti peš ali s kolesom.

Župan odgovori, da zapornice Ob Meži še niso zaprte, zaenkrat, dokler ne bo urejen promet od Spara do Petrola. Potem se bodo zaprle in odrezale, ker bo cesta namenjena samo za kolesarje, pešce in izključno za dovoz do individualnih hiš stanovalcev.

Mag. Martino Ribič zanima tudi glede plezalne dvorane, ljudje sprašujejo kako poteka zadeva, saj je bil položen že temeljni kamen, ampak so slišali, da so bile pritožbe.

Župan odgovori, da je bil 1. razpis razveljavljen. Zdaj je zunaj razpis za izvajalca, do 12. maja. Za Park Jezero se pripravlja projekt, potem bo razpis objavljen. Gradnja se začne takoj, ko bodo sklepi o izbiri izvajalca pravnomočni. Zaenkrat je potrjenih dobrih 5. milijonov EUR sredstev. Dane je vloga na razpis na MGRT za izvedbo parka v višini skoraj 1. milijon EUR. Cene rastejo, tako da sedaj znaša cena projekta 6.900.000 EUR.

Bernarda Pačnika zanima zakaj si še ni možno izposoditi koles.

Župan da odgovor, da se je Občina prevalje morala dogovoriti z Občino Ravne na Koroškem. Tu je vse pripravljeno in servisirano. Opozoril bi vse uporabnike, da so kolesa občutljiva. Plača se veliko za servis in popravila koles. Za ta denar bi lahko dobili še kakšno novo kolo.

Bernard Pačnik pove še, da so na novi kolesarki poti do Peljane postavljeni stebri, verjetno za to da se tam ne vozijo avtomobili. Bil je priča ene nesreče v Avstriji, ko se je kolesar zaletel v ta steber. Dal bi pobudo, da se doda znak ali talna oznaka, da se ta steber bolj vidi.

Župan odgovori, da se bo opozorilo na to, ampak da objekt še ni prevzet. Gre za kolesarsko pot in moramo vedeti, da bodo pešci hodili po tej poti in bo potrebno paziti.

Bernard Pačnik pove še, da so otroška igrala na Lešah, na igrišču, ki so jih postavili člani KS Leše s svojimi sejninami, dotrajana in bodo odstranjena. Daje pobudo, da se kupijo nova igrala.

Župan odgovori, da je del sredstev namenjen za igrala na Lešah in bo delno že letos realizirano.

Zdravko Fajmut poda pobudo za znak za osno obremenitev na cesti proti Šentanelu. Pri Hobrovem mostu vložijo vlačilci les in ga prekladajo, ker na regionalno cesto s takšno težo ne smejo. Policija je povedala, da ga ne more kaznovati, ker ni znaka za prepoved.

Župan odgovori, da je to res potrebno in da se bo uredilo.

Maks Pučelj pove, da podpira, kar je povedal Andrej Stermec. Pove tudi, da upa, da bodo tudi druge KS deležne novih igral. Poda še pobudo, kot vsako leto ob tem času glede pešpoti na Holmcu za obrez grmovja.

Aleksander Ristič pove, da je že jeseni spraševal, kdaj je v planu sanacija asfalta v drugi ulici v Nicini.

Župan odgovori, da se bo uredilo.

Štefana Peršaka še zanima glede vodooskrbe v Šentanelu, kje je problem, ker gasilci vozijo vodo.

Tajnik odgovori, da ni zadostne količine vode. Župan doda, da se čaka na sklep za projekt.

Andrej Stermec pove, da je bil postavljen pogoj lastniku stavbe, da pripelje dodatni vir vode. On svojega dela še ni uredil. Vozijo nekje do 10 voženj na teden.

Andrej Stermec poda še pobudo, da bi se pritisnilo na VOC Celje zaradi ceste skozi Prevalje. Vsi lokali so bili celo zimo zaprti. Problemi so bili tudi na cesti proti Šentanelu.

Župan pove, da je že javno izjavil, da bo občina razveljavila razpis, če se bo prijavil VOC Celje kot najugodnejši. Zaenkrat v vseh razpisih niso bili najugodnejši. To investicijo vodi DRSI, drug teden bo občina zahtevala sestanek. Slemenšek opravlja svoj del (20 %).

***K tč. 12***

**RAZNO**

Ivan Backović, v imenu MoPZ Vres, povabi vse na 50. letni koncert MoPZ Vres, ki bo 7.5.2022, ob 19. uri v Družbenem domu.

Župan se pridruži povabilu in pove, da je pohvale vredno, ker tudi en član, Rajko Ortan, poje 50 let pri MoPZ Vres.

Povabi tudi 11.5.2022, ob 14. uri na Čistilno akcija na Prevaljah.

Seja je bila zaključena ob 18.20.

Zapisala: Župan

MATEJA VOLER dr. Matija TASIČ

**POROČILO O IZVRŠITVI SKLEPOV**

Sklep k tč. 1 – Izvršen na seji.

Sklep k tč. 2 – Izvršen na seji.

Sklep k tč. 3 – Izvršen na seji. Zapisniki so odloženi v zbirko listin in posredovani v objavo na spletu.

Sklep k tč. 4 – Izvršen na seji. Odlok se objavi v Uradnem glasilu slovenskih občin.

Sklep k tč. 5 – Izvršen na seji.

Sklep k tč. 6 – Izvršen na seji.

Sklep k tč. 7 – Izvršen na seji.

Sklep k tč. 8 – Izvršen na seji.

Sklep k tč. 9a – Izvršen na seji. Sklep se objavi v Uradnem glasilu slovenskih občin in začne veljati naslednji dan po objavi.

Sklep k tč. 10a – Izvršen na seji. Sklep se objavi v Uradnem glasilu slovenskih občin.

Sklep k tč. 10b – Izvršen na seji. Sklep se objavi v Uradnem glasilu slovenskih občin in začne veljati naslednji dan po objavi.

Sklep k tč. 10c – Izvršen na seji. Sklep se objavi v Uradnem glasilu slovenskih občin.